במהלך מחלתו של בנו בתחילת שנות ה-80, אדמירל זומוולט היה פעיל מאוד בשתדלנות הקונגרס להקמת רישום לאומי של תורמי מח עצם. תורמים כאלה משרתים חולים שאין להם תורמי מח עצם תואמים במשפחותיהם. אף על פי שבנו הצליח בסופו של דבר לקבל השתלה מאחותו שלו, לחולים רבים אין קרובי משפחה שמסוגלים ומוכנים לעזור בדרך זו. ככזה, מאמציו היו גורם מרכזי בהקמת תוכנית תורמי מוח לאומית (NMDP) ביולי 1986. אדמירל זומוולט היה היו"ר הראשון של מועצת המנהלים של ה-NMDP.
בשנותיו האחרונות, זומוולט התגורר במחוז ארלינגטון, וירג'יניה.
הנצחה.
זומוולט נפטר ב-2 בינואר 2000, בגיל 79, במרכז רפואי אוניברסיטת דיוק, בדורהאם, צפון קרוליינה ממחלת מזותליומה ממאירה.
טקס הלווייתו התקיים בכנסיית האקדמיה הימית של ארצות הברית. הנשיא ביל קלינטון שספד לו כינה אותו:
סדרת משחתות טילים של צי ארצות הברית נקראה בשם "זומוולט" לכבודו, והספינה הראשונה בסדרה, נושאת את שמו (USS Zumwalt (DDG-1000 לפי מסורת הצי.
בשנת 2013, שונה שמו של מרכז לטיפול במזותליומה ממאירה במערב לוס אנג'לס, למרכז הטיפול והמחקר על שם Elmo Zumwalt. המרכז מתמחה בחקר מזותליומה, במיוחד עבור חיילים משוחררים שאולי נחשפו לאסבסט במהלך שירותם.
רותם חטואל
רותם חטואל (נולד ב-12 באפריל 1998 בחצור הגלילית) הוא כדורגלן ישראלי, המשחק בעמדת החלוץ בהפועל באר שבע.
קריירה.
חטואל נולד וגדל בחצור הגלילית כבן למשפחה בת ארבעה ילדים. מגיל תשע עד גיל 14 גדל והתחנך בקבוצת הנוער של מכבי חיפה, ממנה עבר לקבוצת הנוער של עירוני קריית שמונה. ב-22 באפריל 2017, חטואל ערך את הופעת הבכורה שלו בקבוצה הבוגרת בהפסד 2–3 להפועל רעננה. ב-30 ביולי, חטואל הבקיע את שער הבכורה שלו בקבוצה בניצחון 0–4 להפועל עכו במסגרת גביע הטוטו.
ב-29 בינואר 2019 עבר חטואל בהשאלה להפועל עכו מהליגה הלאומית.
ב-8 באוגוסט 2019 חתם חטואל בהפועל רמת השרון, אך כחודש וחצי לאחר מכן שוחרר וחתם בהפועל אום אל-פחם. ב-6 בפברואר 2020 חתם חטואל במכבי אחי נצרת, והבקיע באותה עונה שמונה שערים בכל המסגרות.
ב-12 באוגוסט 2020 חזר חטואל לליגת העל כאשר חתם בהפועל באר שבע. במהלך העונה היה שותף לעלייתה של הקבוצה בשלב הבתים בליגה האירופית והבקיע את שער הניצחון במשחק מול הקבוצה הצרפתית ניס. ב-20 ביוני 2022 האריך את חוזהו בקבוצה בשלוש שנים נוספות.
תארים.
הפועל באר שבע
ליגת המשנה הצרפתית בכדורסל
הליגה הלאומית הצרפתית השנייה בכדורסל
הסקווד
הסקווד (מאנגלית: The Squad, היחידה) הוא כינויה של קבוצה שכוללת שישה חברים דמוקרטים מבית הנבחרים של ארצות הברית. ארבעה מהם נבחרו בבחירות לבית הנבחרים של ארצות הברית שנערכו ב-2018, ושניים נוספים נבחרו בבחירות 2020, והם: אלכסנדריה אוקסיו-קורטז שמייצגת את מחוז הקונגרס הארבעה עשר של מדינת ניו יורק, אילהאן עומאר שמייצגת את מחוז הקונגרס החמישי של מדינת מינסוטה, אייאנה פרסלי שמייצגת את מחוז הקונגרס השביעי של מדינת מסצ'וסטס, רשידה טליב שמייצגת את מחוז הקונגרס השלושה עשר של מדינת מישיגן, ג'מאל באומן שמייצג את מחוז הקונגרס השישה עשר של מדינת ניו יורק וקורי בוש שמייצגת את מחוז הקונגרס הראשון של מדינת מיזורי. כל השישה הם לא-לבנים מתחת לגיל 50, המזוהים עם האגף השמאלי של המפלגה הדמוקרטית (המכונה לעיתים "האגף הפרוגרסיבי").
שמה של הקבוצה נטבע על ידי אוקסיו-קורטז, הפוליטיקאית הפופולרית בחבורה, בתמונה שצילמה יחד עם שאר חברות היחידה, התמונה שפורסמה באינסטגרם שבוע לאחר בחירות האמצע שנערכו ב-2018 הפכה במהרה לויראלית ובעקבות כך הכינוי "היחידה" התקבע בשיח הפוליטי.
היסטוריה.
אוקסיו-קורטז ופרסלי הביסו את הנציגים הדמוקרטים המכהנים בבחירות המקדימות, עומאר זכתה במושב שאויש בעבר על ידי הדמוקרט קית' אליסון שהחליט לפרוש מתפקידו כדי להתמודד על תפקיד התובע הכללי של מינסוטה וטליב זכתה במושב שאכלס חבר הסנאט ג'ון קוניירס שהתפטר בדצמבר 2017 לאחר כמעט 53 שנים שהיה חבר בקונגרס.
ב-12 בנובמבר 2018, שבוע לאחר יום בחירות האמצע שנערכו בארצות הברית השתתפו כל חברות היחידה בראיון תקשורתי ששודר בשידור חי. לאחר תום הראיון פרסמה אוקסיו-קורטז תמונה של הארבע באינסטגרם ולצד התמונה הוסיפה את ההאשטאג "The Squad", גם פרסלי פרסמה את התמונה בסטורי שלה עוד באותו יום. בבוקר שלאחר האירוע ספגו הארבע ביקורות שליליות בתקשורת השמרנית, המגישה לורה אינגרהם מפוקס ניוז כינתה אותן "ארבע פרשיות האפוקליפסה".
ב-14 ביולי 2019 צייץ הנשיא האמריקאי, דונלד טראמפ ציוץ בטויטר בו הציע לחברות היחידה "לחזור ולנסות לתקן את המדינות הכושלות שמהן באתן", והתייחס אליהן באופן שגוי כמהגרות. אמירה זו ספגה ביקורת מפי גורמים רבים שטענו כי היא בעלת אופי גזעני וחוטאת לאמת מאחר ששלוש מתוך הארבע הם ילידות ארצות הברית והרביעית קיבלה אזרחות אמריקאית כבר בצעירותה, יום לאחר מכן התייחסו ארבעתן לאמירה באופן פומבי במסיבת עיתונאים ואמרו כי "הן כאן כדי להישאר".
בסוף יולי 2019 פרסם איגוד יושבי הראש של המפלגה הרפובליקנית פרסמו פוסט בפייסבוק, בו תוארו חברות היחידה כ"כיתת ג'יהאד". הפוסט זכה להתייחסות רבות בתקשורת חרף העובדה שהפוסט נמחק במהרה. יו"ר המפלגה הרפובליקנית באילינוי, טים שניידר גינה הפוסט ואת הניסיון "להתייחס לגזע או דת כבסיס לחילוקי דעות פוליטיים".
עוד באותו השבוע פורסם סקר שנערך על ידי YouGov ו-CBS News שהציג את דעתם של כמעט 2,100 אמריקאים, ומצא כי לחברות היחידה יש דירוגים שליליים מאוד בקרב המשיבים הרפובליקנים אך במקביל גם דירוגים חיוביים בקרב המשיבים הדמוקרטים. במאמר דעה שפורסם בניו יורק טיימס נאמר כי "היחידה מחדשת את רוח הלחימה במפלגה הדמוקרטית בניסיון להרים את האגף הפרוגרסיבי שבמפלגה".
אוקסיו-קורטז, עומר וטאליב תמכו במועמד העצמאי-יהודי, ברני סנדרס במהלך הבחירות המקדימות לנשיאות ארצות הברית במפלגה הדמוקרטית 2020 ואילו פרסלי תמכה במועמדת הדמוקרטית אליזבת וורן, גם וורן וגם סנדרס נחשבים כנציגים בולטים של האגף הפרוגרסיבי בסנאט האמריקאי.
בבחירות שנערכו ב-2020 טליב, עומאר, אוקסיו-קורטז ופרסלי נבחרו מחדש לבית הנבחרים האמריקאי והתחילו את כהונתן השנייה בקונגרס ה-117 בינואר 2021.
בינואר 2021 הצטרפו לחבורה ג'מאל באומן וקורי בוש, שהודיעו על הצטרפותם בציוץ בטוויטר.
לוק נוריס (שחקן)
לוק נוריס (באנגלית: Luke Norris; נולד ב-3 ביוני 1985) הוא שחקן אנגלי, הידוע בעיקר מהופעתו בתפקיד ד"ר דווייט אניס בסדרה "פולדארק".
ביוגרפיה.
נוריס נולד ברומפורד שבצפון לונדון. הוא נשוי לשחקנית ג'ואנה הורטון, ולהם שני ילדים.
ב-2008 הופיע נורטון בתפקיד קטן בסרט "הדוכסית". בטלוויזיה השתתף בתפקידי אורח בסדרות כגון "קרועים", "סקינס" ו-"Our World War". ב-2015 החל לגלם את דמותו של הרופא ד"ר דווייט אניס בסדרה "פולדארק", והופיע בה עד שנת 2019.
ירון ניסקי ודורון צור
אוסקר דנש
אוסקר דֵנֵש (במקור דויטש, בהונגרית: Dénes Oszkár; מדיארקסי, 8 במאי 1891 – טרנטו, איטליה, 2 ביולי 1950) היה שחקן יהודי-הונגרי וזמר אופרטה.
ביוגרפיה.
אוסקר דנש נולד במשפחה יהודית כבנם של יוז'ף דויטש, סוחר ועמליה אדלר (1853–1920). הוא למד בגימנסיה ברחוב ברצ'אי בבודפשט. בתחילה עבד כפקיד, ואז בשנת 1919 הפך לשחקן קולנוע. ההופעת הבימתית הראשונה שלו הייתה בשנת 1921 בתיאטרון מרכז העיר, ב"קונצרט אמריקאי" בעריכת שאנדור אינצה. לאחר מכן התקבל על ידי האורפיום רויאל (Royal Orfeum) והפך חבר בתיאטרון קיראי, שם התחיל בהצגה "הכלה ההולנדית" בתפקיד ד"ר סטרצל. בין השנים 1922 לבין 1924 הופיע בתיאטראות ה"איחוד" (שכלל את התיאטראות בלהה לואיזה ותיאטרון קיראי), וכן הופיע בקברט. בשנת 1924 היה חבר גם ב"קברט דר קומיקר" בברלין. בספטמבר 1924 קראו לו בחזרה לאורפיום רויאל. במאי 1928 הוא שב להיות חבר בתיאטרון קיראי. הוא נסע ללייפציג בשנת 1930, אז כבר זכה לתהילה בינלאומית, אולי אפילו עולמית, והופיע באינספור סרטים אילמים. בזכות ידיעתו את השפה הגרמנית הוא הצליח להתבסס בגרמנית. אשתו הייתה השחקנית רוז'י בארשוני, שאיתה קיים טורניר אופרטות בחו"ל. בשנים 1936–1937 הקהל יכול היה לראות אותו מופיע בתיאטרון רויאל ובתיאטרון ארקל (בשמו באותה תקופה התיאטרון העירוני) בבודפשט.
אבישג סמברג
אבישג סמברג (נולדה ב-16 בספטמבר 2001) היא לוחמת טאקוונדו ישראלית המתחרה בקטגוריות המשקל של עד 49 ק"ג ועד 53 ק"ג. זוכת מדליית ארד מאולימפיאדת טוקיו 2020 ואלופת אירופה (2020) במשקל עד 49 ק"ג.
ביוגרפיה.
סמברג נולדה בגדרה, להורים ממוצא אשכנזי ומרוקאי, אורן סמברג ונילי-כהן סמברג. אביה עורך דין, ואמה עובדת בקופת חולים כללית. היא אחות בכורה לנעמי וליערה. בתחילה למדה בתיכון האזורי דרכא בגין שבגדרה, אך עברה להתגורר ברמלה סמוך למועדון בו היא מתאמנת, ועל כן נאלצה לנשור מהתיכון אך סיימה 12 שנות לימוד.
בגיל 13 וחצי התמודדה בתוכנית המציאות "הבנים והבנות" בעונה השלישית בערוץ הילדים.
ב-2020 התגייסה לצה"ל, על תקן ספורטאית מצטיינת, עשתה טירונות במחנה שמונים, ולאחר מכן שירתה בתפקיד ראש לשכה (רל"שית) במחלקת מיגון והנדסה במחנה רחבעם, בסיס פיקוד העורף ברמלה. בנובמבר 2021 השתחררה מצה"ל.
קריירה ספורטיבית.
תחילת דרכה.
סמברג החלה להתאמן בטאקוונדו כחוג תחרותי בכיתה א', כשמאמנה הראשון היה מעוז שרעבי, אחיו של מאמנה הנוכחי יחיעם שרעבי ממועדון "שרעבי אמנויות לחימה" שברמלה.